Okresná prokuratúra Bratislava V 
Prokofievova 4, 851 01 Bratislava 5

Sp. zn. : 3 Pv 585/12/1105	Bratislava V, 23.10.2012
EEČ : 2-12-483-2012

U Z N E S E N I E

Trestná vec:	obvinená XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Bratislava V
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obvinená dňa 17.08.2012 v čase asi o 15.20 hod. v Bratislave na Gessayovej ulici pri objekte starých mraziarní bola kontrolovaná členmi hliadky OR PZ XXXXX V, OO PZ Petržalka - stred, ktorým pri kontrole dobrovoľne vydala 1 ks sklenenú trubičku a 1 ks plastové vrecko s tlakovým uzáverom  s obsahom sušenej rastliny, o ktorej sa obvinená vyjadrila, že sa jedná o marihuanu, ktorú má pre vlastnú potrebu.

Znaleckým posudkom KaEÚ PZ SR XXXXX zo dňa 06.09.2012 (XXXXX) bolo zistené, že sklená trubička a plastové vrecko obsahovali konope s hmotnosťou 41 mg + 613 mg, pričom v uvedenom rastlinnom materiáli bola zistená prítomnosť tetrahydrokanabinolu (THC) v množstve väčšom ako 20 mg, ktorú možno považovať za minimálne 2 obvykle jednorazové dávky drogy. 

Rastliny rodu Cannabis (konopa) sú zaradené v zmysle Zákona NR SR č. 139/1998 Z.z. o omamných látkach, psychotropných látkach a prípravkoch v znení neskorších predpisov do I. skupiny omamných látok. 
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
20 mesiacov
Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník Okresného riaditeľstva PZ v Bratislave V, OO PZ Petržalka - stred  uznesením podľa § 206 ods. 1 Tr. por. o vznesení obvinenia, spis. zn. ČVS: XXXXX zo dňa 26.09.2012 trestne stíhal XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovania s nimi podľa § 171 ods. 1 Tr. zákona, ktorého sa dopustila na tom skutkovom základe že:

Obvinená dňa 17.08.2012 v čase asi o 15.20 hod. v Bratislave na Gessayovej ulici pri objekte starých mraziarní bola kontrolovaná členmi hliadky OR PZ XXXXX V, OO PZ Petržalka - stred, ktorým pri kontrole dobrovoľne vydala 1 ks sklenenú trubičku a 1 ks plastové vrecko s tlakovým uzáverom  s obsahom sušenej rastliny, o ktorej sa obvinená vyjadrila, že sa jedná o marihuanu, ktorú má pre vlastnú potrebu.

Znaleckým posudkom KaEÚ PZ SR XXXXX zo dňa 06.09.2012 (XXXXX bolo zistené, že sklená trubička a plastové vrecko obsahovali konope s hmotnosťou 41 mg + 613 mg, pričom v uvedenom rastlinnom materiáli bola zistená prítomnosť tetrahydrokanabinolu (THC) v množstve väčšom ako 20 mg, ktorú možno považovať za minimálne 2 obvykle jednorazové dávky drogy. 

Rastliny rodu Cannabis (konopa) sú zaradené v zmysle Zákona NR SR č. 139/1998 Z.z. o omamných látkach, psychotropných látkach a prípravkoch v znení neskorších predpisov do I. skupiny omamných látok.	

	Po skončení skráteného vyšetrovania predložil poverený príslušník OR PZ XXXXX V spis tunajšej prokuratúre s návrhom na podanie obžaloby.

Dôkladným preskúmaním kompletného, na vec sa vzťahujúceho spisového materiálu, som zistil, že v uvedenom prípade sú splnené všetky podmienky pre postup prokurátora podľa § 216 ods. 1 písm. a), b), c) Tr. por. (podmienečné zastavenie trestného stíhania).

	Obvinená je trestne stíhaná pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zákona, na ktorý zákon stanovuje trest odňatia slobody až na tri roky, teda je naplnená podmienka uvedená v 1. vete ods. 1 ust. § 216 Tr. por., že musí ísť o konanie o prečine, na ktorý zákon stanovuje trest odňatia slobody, ktorého horná hranica neprevyšuje 5 rokov. 

Zo spisu je ďalej evidentné, že obvinená sa k spáchaniu trestného činu (prečinu) priznala, čím je naplnená podmienka uvedená v § 216 ods. 1 písm. a) Tr. por. 

	Vo svojej výpovedi pred povereným príslušníkom PZ obvinená dala súhlas na podmienečné zastavenie trestného stíhania. Tým je naplnená aj podmienka, uvedená v § 216 ods. 1 Tr. por. a to, že trestné stíhanie sa môže podmienečne zastaviť iba so súhlasom obvineného. 

Tým, že ide v osobe obvinenej o páchateľa doteraz súdne netrestaného, neprejednávaného pre priestupok, možno v zmysle zákona s prihliadnutím na jej doterajší život i okolnosti prípadu, dôvodne považovať hore uvedené rozhodnutie za dostačujúce.

	Z predloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ods. 4, § - u 216 Tr. poriadku.

	Vzhľadom na hore uvedené, som sa rozhodol trestné stíhanie obv. XXXXX, pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zákona podmienečne zastaviť.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tomáš Honz
prokurátor